***Priloga 3 k javnemu razpisu »REACT-EU: IKT za visokošolske zavode, ki izvajajo pedagoške študijske programe«***

# Seznam IKT z navodili

Upravičeni stroški predmetnega javnega razpisa so razdeljeni na dva dela in sicer na Zahtevano opremo (obvezni del), ki je opredeljen in obrazložen v točki 1 te priloge ter Priporočeno opremo (neobvezni del), ki je opredeljen in obrazložen v točki 2 te priloge. V točki 1 Zahtevana oprema (obvezni del) je opredeljena minimalna oprema za vzpostavitev ene sodobne učilnice in zahtevano minimalno število na novo vzpostavljenih sodobnih učilnic na posameznih članicah univerz, ki izvajajo pedagoške študijske programe. Prijavitelj lahko preseže minimalne zahteve določene v točki 1 Zahtevana oprema te priloge, pri čemer mora upoštevati najvišji znesek, ki ga lahko prejme posamezni potencialni prijavitelj v skladu s točko 5.1 javnega razpisa oziroma pogoj zaprte finančne konstrukcije projekta.[[1]](#footnote-1) V točki 2 Priporočena oprema (neobvezni del) je naveden seznam priporočljive opreme, ki jo lahko prijavitelji načrtujejo s preostankom sredstev za dosego namena in cilja javnega razpisa, pri čemer lahko za investicije v neopredmetena sredstva (izdatki za nakup ali najem licenčne programske opreme) namenijo skupaj s pripadajočim DDV največ 25 % upravičenih stroškov projekta.

## **Zahtevana oprema**

1. Zahtevana minimalna potrebna oprema za vzpostavitev ene sodobne učilnice, ki zagotavlja izvajanje pouka z IKT opremo je razvidna iz Tabele 1. Število prenosnih računalnikov je določeno glede na velikost učnih skupin za računalništvo v osnovnih in srednjih šolah, kot tudi laboratorijskih vaj na fakultetah.

*Tabela 1: Minimalna potrebna oprema za eno sodobno učilnico*

|  |  |
| --- | --- |
| **Predmet** | **Količina** |
| Interaktivna tabla oz. interaktivni zaslon | 1 |
| Prenosni računalniki (ali stacionarni računalnik) | 18 |
| Video oprema (full HD usb kamera) | 2 |
| Tablični računalniki | 3 |
| Multifunkcijski tiskalnik | 1 |

1. Zahtevano minimalno število na novo vzpostavljenih sodobnih učilnic na posameznih članicah univerz, ki izvajajo pedagoške študijske programe je razvidno iz Tabele 2.

*Tabela 2: Zahtevano minimalno število na novo vzpostavljenih sodobnih učilnic na posameznih članicah univerz*

|  |  |  |
| --- | --- | --- |
| **Univerza** | **Članica** | **Minimalno število na novo vzpostavljenih sodobnih učilnic** |
| **Univerza v Ljubljani** | Akademija za glasbo | 3 |
| Biotehniška fakulteta | 1 |
| Fakulteta za kemijo in kemijsko tehnologijo | 1 |
| Fakulteta za matematiko in fiziko | 2 |
| Fakulteta za šport | 3 |
| Filozofska fakulteta | 4 |
| Pedagoška fakulteta | 5 |
| Teološka fakulteta | 1 |
| **SKUPAJ** | **20** |
| **Univerza v Mariboru** | Fakulteta za naravoslovje in matematiko | 3 |
| Filozofska fakulteta | 3 |
| Pedagoška fakulteta | 4 |
| **SKUPAJ** | **10** |
| **Univerza na Primorskem** | Fakulteta za humanistične študije | 1 |
| Pedagoška fakulteta | 5 |
| **SKUPAJ** | **6** |

## **Priporočena oprema**

Priporočeno upravičeno opremo prijavitelji lahko v okviru projekta načrtujejo s preostankom sredstev od obvezne opreme. Prijavitelji morajo v vlogi utemeljiti, kako bodo z izbrano opremo dosegli namen in cilj javnega razpisa. Oprema, ki se ne nahaja na tem seznamu ni predmet tega javnega razpisa in ni upravičena do sofinanciranja.

Seznam priporočene opreme:

* Interaktivna tabla oz. interaktivni zasloni
* Tablični računalniki
* Prenosni računalniki (ali stacionarni računalnik)
* Digitalna avdio oprema (mikrofon, zvočniki, ipd)
* Video oprema (kamera, ipd)
* Konferenčni sistemi
* Tiskalnik
* Dostopne točke (zagotavljanje povezljivosti)
* Pametni telefoni in podobne mobilne naprave
* Bralniki e-knjig
* Roboti (programabilni, npr. Beebot, Lego Mindstorms, Fischer Technik, mBot ipd).
* Akcijske kamere (npr. GoPro)
* 360° kamere
* Dokumentna kamera
* Mikrokrmilniki (npr. Calliope, Microbit)
* Programabilne računalniške ploščice (npr. Arduino, Raspberry Pi)
* Sistemi odzivanja na učenje (responderski sistemi)
* Droni
* Oprema za navidezno resničnost (VR očala, VR programje, interaktivna rokavica)
* Oprema za razširjeno resničnost (Augmented reality)
* Naravoslovni laboratorij (science lab)
  + digitalni mikroskopi
  + naprave za zajemanje podatkov (npr. Vernier LabQuest)
  + senzorji za zajem podatki
  + 3D skener
  + 3D tiskalnik
  + 3D monitor
  + CNC (reskalnik, laser)
  + Laboratorij upravljan na daljavo (za biologijo, fiziko, tehniko)
* Programska oprema, ki podpira izobraževanje (tudi CAD)\*

\*Največ 25 % upravičenih stroškov projekta skupaj s pripadajočim DDV.

1. V primeru, da projekt presega najvišji možni znesek za potencialnega prijavitelja po javnem razpisu, mora vloga v delu presežka izkazovati zagotavljanje zaprte finančne konstrukcije iz lastnih sredstev. [↑](#footnote-ref-1)